ก่อนหน้านี้ได้กินยาคุมฉุกเฉินไปจนเมนมาวันที่ 11 /1 /65 และในวันที่ 5 และ 7 หลังจากเมนมาได้มีเพศสัมพันธ์ ใส่ถุงยางอนามัยตลอด (ช่วงมีเพศสัมพันธ์คาดว่าเมนไม่ไหลแล้ว) จากการคำนวณ ประจำเดือนรอบถัดไปจะต้องมาในวันที่ 7 /2/65 ตลอดระยะเวลาหลังจากมีเพศสัมพันธ์ครั้งล่าสุดจนถึงตอนนี้ก็มีการถูอวัยวะเพศ และใช้นิ้วมาอย่างเดียว ซึ่งถึงตอนนี้ผ่านมา 36 วันแล้ว ประจำเดือนก็ยังไม่มา ได้มีการตรวจการตั้งครรภ์ก็ขึ้นขีดเดียว จะเป็นอะไรไหมครับ
สวัสดีค่ะ enramer1120หลังการกินยาคุมแบบฉุกเฉินไป ถ้ามีเลือดประจำเดือนที่มาตรงรอบเดือนมาแล้ว ก็แสดงว่าน่าจะไม่ได้มีการตั้งครรภ์ ยกเว้นเลือดที่ออกมาไม่ตรงรอบเดือน อาจเป็นเลือดจากผลข้างเคียงของยา ยังไม่ได้บ่งบอกว่าตั้งครรภ์หรือไม่ก็ได้หลังจากนั้น ถ้าได้ใส่ถุงยางอนามัยตลอดการมีเพศสัมพันธ์นั้น โอกาสตั้งครรภ์ก็มีได้น้อยกว่า 1-2% ค่ะ การใช้นิ้วถูอวัยวะเพศกันภายนอก แทบจะไม่มีโอกาสทำให้เกิดการตั้งครรภ์แต่อย่างไรก็ตาม ถ้าตอนนี้รอบเดือนมาช้ากว่า 35 วันจากรอบก่อนไปแล้ว ควรตรวจการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป